Franz II. (HRR)

De Franz Joseph Karl aus dem Haus Habsburg-Loutrengen, gebuer den 12. Februar 1768 zu Florenz, a gestuerwen den 2. Mäerz 1835 zu Wien, war als Franz II., vu 1792 bis 1806, de leschte réimesch-däitsche Keeser. Hien huet 1804 d'Keesertum Éisträich gegrënnt an huet et als Franz I. vun Éisträich bis zu sengem Doud regéiert.

Hie war vu 1792 bis 1835 ë. a. och Kinnek vu Béimen, Ungarn, Kroatien a Slawonien a vu 1792 bis 1795 Herzog vu Lëtzebuerg.

De Franz huet sech de 6. Januar 1788 zu Wien mat der Prinzessin Elisabeth (1767–1790) bestuet, enger Duechter vum Friedrich Eugen, Herzog vu Württemberg. D'Elisabeth, déi an aneren Ëmstänn war, ass schwaachgefall, wéi se hirem Mann säi Monni, de Keeser Joseph II., um Doudebett leie gesinn huet. Si hat eng Fréigebuert an ass den Dag drop gestuerwen. Hiert Kand, d'Äerzherzogin Louise Elizabeth, ass de 24. Juni 1791 gestuerwen.

Am zweete Bestietnes gouf de Franz 1790 zu Wien mat der Maria Theresia vu Bourbon-Sizilien (1772–1807) bestuet, enger Duechter vum Ferdinand I. vu Sizilien an der Maria Karolina vun Éisträich.

 Um Spaweck 

Kategorie:Habsburger
Kategorie:Kinneke vun Ungarn
Kategorie:Kinneke vu Béimen
Kategorie:Keesere vun Däitschland
Kategorie:Herzoge vu Lëtzebuerg
Kategorie:Gebuer 1768
Kategorie:Gestuerwen 1835